મુખ્યમંત્રી વિજય રૂપાણી રવિવારે અમદાવાદ નજીકના કઠલાલમાં લોક સંપર્ક અભિયાનમાં જોડાયા હતા. આ પહેલાં તેમણે વડોદરા નજીક આવેલા હરિધામ સોખડા ખાતે સ્વામિનારાણ મંદિરના દર્શન કર્યા હતા અને તેઓ મંદિરના વડા હરિસ્વરૂપ દાસજીને પણ મળ્યા હતા. અહીં તેમણે અંબારીષ સેનાના યુવાનોનું સંબોધન પણ કર્યું હતું તેમજ ગુજરાતનો વિકાસ રથ નહીં અટકે તેમ પણ જણાવ્યું હતું. મુખ્યમંત્રી રૂપાણીએ ભાજપ સરકારની ઉપલબ્ધિઓ જણાવતા કહ્યું હતું કે, ગુજરાતમાં મહિલાઓની સુરક્ષા અને સલામતીમાં વધારો થયો છે, ગુજરાતમાં કોમી તોફાનો હવે ઇતિહાસ બની ગયા છે. એક આખી પેઢી છે કે, જેણે તોફાનો જોયા નથી. આ વાતાવરણ ભાજપ સરકારને કારણે ઉભું થયું છે.